# data[].attributes.headline
Angļu valoda (2.gr.), Ligita Bukovska-Pole

# data[].attributes.subject
Angļu valoda (2.gr.), Ligita Bukovska-Pole

# data[].attributes.body
Stundas darba temps ir labs. Meitenes ir organizētas un disciplinētas, nekad nav bijis jāaizrāda. Priecājos par Sofiju un Nelliju, kuras ir ļoti uzcītīgas un vienmēr gatavas iesaistīties. Arī Estere šogad ir kļuvusi centīgāka, līdz ar to arī rezultāts neizpaliek! Viktorijai rezultāti arī ir labi, bet reizēm ir slinkums vai aizmirstas mācību piederumi; ieteikums- nedaudz saņemties un turēt to "latiņu"; Laurai- ņemot vērā biežu slimošanu un neesamību stundās, ir nedaudz jāsaņemas ar mācībām, lai izprastu līdz galam svarīgākās lietas; ieteikums- pēc nepieciešamības apmeklēt konsultācijas. Enija šogad arī uzrāda labāku rezultātu, kas priecē, cenšas un pilda uzdoto.
Par zēniem tik pozitīva neesmu. Gvido- vēlētos lielāku atdevi un nopietnāku attieksmi. Reizēm šķiet, ka var strādāt un ir gana centīgs, bet diezgan bieži pavelkas līdzi Gustavam un Aleksim, iedomājoties, ka tas ir stilīgi, bet diemžēl ar to pozitīvu rezultātu nevar sasniegt. Aleksim ir daudz jācenšas, lai iemācītos vismaz pamatlietas, kas nepieciešamas apgūstot māc. priekšmetu. Attieksme diemžēl nulle, necenzēti vārdi ir ikdiena un uzvedība arī ir nedisciplinēta. Jāatzīst, ka, ja nav Gustava. tad Aleksim ir daudz mierīgāks un labprātāk mācās. Gustavs- galva ir uz pleciem, angļu val. zināšanas arī ir, bet diemžēl stundas darba nav, uzvedība ir nekorekta, ļoti bieži necenzēti vārdi tiek izmantoti.

# data[].attributes.headline
Gunta Bokta, latviešu valodas, literatūras, teātra mākslas skolotāja

# data[].attributes.subject
Gunta Bokta, latviešu valodas, literatūras, teātra mākslas skolotāja

# data[].attributes.body
Kopš mācību gada sākuma ir pagājuši divi mēneši mēģinot iepazīt vienam otru un kopīgi sastrādāties. Ko varu teikt? Joprojām cenšamies meklēt tos saskarsmes punktus, lai varētu vēl labāk sastrādāties. Skolēni  ir izpalīdzīgi - vienmēr izpalīdz ar interaktīvo tāfeli, ja tas ir nepieciešams. Atsevišķi ņemot katru skolēnu, viņi ir ļoti labi bērni, ar kuriem ir patīkami strādāt. Bet, ja visi ir kopā, tad nonākam pie tā, ka zēniem ( izņemot Reini, Aleksandru), patīk izcelties vienam pret otru. Izcelties nevis ar to labāko, bet ar sliktām lietām ( neviens nevēlās atpalikt no otra), līdz ar to stundas laikā klasē rodas troksnis, klasesbiedru uzmanība tiek novērsta personai, kura cenšas sev pievērst uzmanību. Zēni ( ne visi uzreiz, bet uz maiņām) ne tikai paši nestrādā, bet ar savu uzvedību traucē koncentrēties tiem klasesbiedriem, kuri vēlās to darīt.
Ir prieks par skolēniem, kuri  aktīvi piedalās stundu darbā, uzdod jautājumus, ja rodas neskaidrības. Ir skolēni, kuriem ir nenopietna attieksme pret darbu, kuri neizrāda vēlmi iedziļināties apgūtā tematā, pierakstu kladēs nepilda stundas darbu, kuriem stundu laikā jāveic aizrādījumi par uzvedību. Nav jēgas no  mācību stundas, ja ar savu bezdarbību,slinkumu, tu nevari no tās neko priekš sevis paņemt. Tomēr tikai ar koncentrēšanos darbam un līdzdarbojoties, mēs varam panākt labus rezultātus! Es ceru, ka šie skolēni sapratīs, ka nedarot neko stundā, es sev tikai robu zināšanās veidoju, un kļūs nopietnāki,uzņemsies atbildību par savu uzvedību un sekmēm.
Stundās vēlētos redzēt kārtīgākus ierakstus pierakstu kladēs (glītāku un saprotamāku rokrakstu, bez apzīmētām klades lapām/malām, bez izlaistām tukšām lapām, kur svarīgākais ir izcelts). Vēlētos arī, lai stundas darbs tiek veikts pierakstu kladēs nevis uz kaut kādām lapiņām, kuras arī līdz nākošai mācību stundai jau ir pazudušas. Katrā mācību priekšmetā - latviešu val. un literatūrā ir jābūt savai pierakstu kladei nevis koprakstiem. Nopietni ir jāaizdomājas par darba kultūru – bez svītrojumiem/smērējumiem, jāraksta pilnais datums -2022.gada 2.novembrī, ir jāievēro izlaistās līnijas. Ļoti patīkami rokās paņemt Linas un Sofijas pierakstus , viss ir pārskatāms, galvenā informācija izcelta. Malaces! Galvenokārt, visam, ko mēs stundā darām, ir jābūt arī pierakstu kladēs, lai vēlāk varētu pārskatīt,kas ir stundā darīts un izanalīzēt, ko saprotu, pie kā vēl jāpiestrādā ( diemžēl tā nav visiem skolēniem).  Aicinu vecākus dažreiz apskatīt sava bērna pierakstus, jo tie ļoti labi parāda, kā ir strādāts mācību stundās vai vispār ir strādāts ( stundas darbs vienmēr tiek veikts pierakstos vai darba lapās, vai arī digitālajos materiālos). Latviešu valodas pierakstu kladēs no otrās puses, kopīgi tiek veidotas atgādnes par svarīgāko katrā tēmā. Šīs atgādnes ļoti noder gatavojoties pārbaudes darbam, kā arī turpmāk būs, kur ieskatīties, ja kaut kas būs piemirsies. Diemžēl,ne visiem skolēniem tās ir saprotami ierakstītas ar visiem piemēriem( kaut kas sasteigts, neprecīzi norakstīts no tāfeles, vai vispār tās nav veidotas). Kā var izprast mācīto vielu, ja pat pierakstos nekas saprotami nav ierakstīts un nav kur ieskatīties ??? Tikai, ja  ieklausīsimies, iedziļināsimies, domāsim, darbosimies, jautāsim un pierakstīsim, mēs varēsim būt lepni par saviem rezultātiem!

Skolēniem ļoti patīk teātra mākslas praktiskās stundas, kurās viņi paši improvizē, iejūtoties dažādos tēlos.Malači, ļoti labi sanāk! Šajā klasē aug topoši aktieri!;)
Nākošnedēļ latviešu valodā būs pārbaudes darbs par saziņu, uzrunu, tiešo runu. Pēc stundu darba pildītiem uzdevumiem, varu teikt, ka ir skolēni, kuriem joprojām šī tēma sagādā grūtības, bet neviens,izņemot Martu, Janu, nav nācis individuāli pastrādāt.  Nevienu ar varu piespiest arī nevēlos. Ikvienam esmu atvērta, ja kaut kas ir nesaprotams, neskaidrs. Konsultācijas pirmdienās no rīta 8.15-8.55, protams, ja nesanāk šajā laikā, tad visu var sarunāt, ja tikai runā un ir vēlēšanās izprast un apgūt neskaidros jautājumus. Paldies klases audzinātājai par sadarbību! Paldies ikvienam vecākam, kurš seko līdzi sava bērna mācībām!

# data[].attributes.headline
Sports un veselība, skolotāja Sarmīte Keisele

# data[].attributes.subject
Sports un veselība, skolotāja Sarmīte Keisele

# data[].attributes.body
Stundās skolēni ir aktīvi un ar interesi darbojas, īpaši grupu darbā. Ir gadījumi, kad zēniem rodas nelielas savstarpējas nesaskaņas, bet iecietību un sapratni turpinām mācīties, sadarbojoties dažādos uzdevumos. Dažiem skolēniem diezgan regulāri uz stundu nav pārvilkts sporta tērps.
Ja, kādam ir vēlme uzlabot savus vērtējumus, tad esmu pieejama konsultāciju laikā - trešdienās no plkst. 14.20-15.00. sporta zālē.

# data[].attributes.body
Matemātikā  visa pamatā ir skaitļošanas prasmes - labas reizināšanas un dalīšanas tabulas zināšanas, skaitļošana galvā 100 apjomā. Katru stundu vingrināmies galvas rēķinos, ļoti ātri risina Aleksandrs, Sofija, reizēm Gustavs, Gvido, Jānis, Nellija.Tabulas zināšanas var nostiprināt tikai trenējoties.Jābūt pierakstiem, kur rakstām stundā, bet ne visiem tie ir kārtīgi, dažam dažādi zīmējumi malās, kas neattiecas uz matemātiku, labāk malās ieraksta to tabulas piemēru, kuru visgrūtāk . Ir skolēni , kuri regulāri nepilda mājas darbus, par to tiek rakstīts e klasē. Ciparus raksta tā , ka paši nesaprot, kur vēl skolotāja, tāpēc jau reizēm arī rodas kļūdas. Vienā rūtiņā saspiež 3 ciparus, bet saskaitot , atņemot, reizinot, dalot svarīga pareiza parakstīšana,.Jādomā par darba kultūru- paviršība, svītrojumi, malu neievērošana.Sākot stundu , jāieved kārtība klasē, jo grīda pilna ar papīriem, maisiņiem, kuri nepieder nevienam. Atsevišķi zēni visādi cenšas traucēt darbu - stundas sākumā ielien skapī, stundā var sacelt kājas uz krēsla, vai apsēsties otrādi solā, nogulties uz grīdas. To dara pēdējos solos sēdošie, viens iesāk , otrs cenšas atbalstīt.Raksturīga staigāšana uz tualeti vieniem un tiem pašiem katru stundu.Stundā var strādāt , ja skolēns ņem pretī, ieklausās dara līdzi, domā, pilda mājas darbus. Konsultācijas ir otrdienās 7. stundā. Pārbaudes darbu var pārrakstīt nedēļas laikā, procentu darbus nepārrakstām.Katras tēmas nostiprināšanai ir mājas darbi, procentu dari. Bet ja tos nepilda, vai maz procentu, tad arī lielos pārbaudes darbus nevar uzrakstīt uz laba vērtējuma. Grūtības izlasīt teksta uzdevumu līdz galam iedziļināties noteikumos.Stundā jāklausās, jādara, jādomā, jāatbild, jāpieraksta, tad arī viss būs skaidrs.Uz skolu nākam mācīties nevis atpūsties. Lūgums ieskatīties skolēnu pierakstu kladēs mājas darbu burtnīcās . Esmu atvērta sarunām , ja ir kas neskaidrs.

# data[].attributes.body
Šogad nav darba burtnīcas, tāpēc tiek dotas darba lapas. Ir jābūt mapītei, kur tās salikt. Par šīm darba lapām tiek likts vērtējums procentos. Tiem, kas nav lapas atrādījuši, nav vērtējuma.
Iedotās kopētās darba lapas jāņem līdzi uz stundu, nedrīkst pazaudēt.
Nav lielu pārkāpumu disciplīnā, bet bieži aizmirst mācību piederumus, kas traucē normāli apgūt mācību vielu.
Neuzmanība, grūtības koncentrēties, uzmanības nenoturība.

# data[].attributes.body
Klase savākta un organizēta, meitenes cītīgi pilda uzdoto. Klases audzinātāja prot motivēt skolēnus. Zēni Gustavs, Aleksis paši nepilda stundā uzdoto un traucē pārējiem strādāt. Ir bijušas sarunas ar šiem puišiem par uzvedību, bet līdz šim nekas nav mainījies.
Klasē atmosfēra pozitīva, draudzīga.

# data[].attributes.body
Šajā klasē skolēni brīnišķīgi strādā komandas darbā - radošos - praktiskos darbiņus. Vairāki skolēni mācību stundās ir nedisciplinēti, traucē klasesbiedru darbu, nepievēršas vecamajiem uzdevumiem, kas mācību procesu rada apgrūtinošu, bezmērķīgu, bez attieksmes un satura. Tie, kas netraucē stundas procesu bieži vien stundā nosēž bez mērķa - neko neapgūstot. Biežākā atbilde uz skolotājas jautājumiem par apgūstamo vielu: "Nezinu!" ... ir pagājuši jau 2 mēneši kopš mācību gada sākuma ... Mani novērojumi darbā ar 5.a klasi liecina, ka varam sastrādāties tikai tajā gadījumā, ja skolēnu uzmanība tiek koncentrēta veicamajam darbam! Prieks strādāt ar tiem, kuriem ir motivācija apgūt, uzzināt, mēģināt - darīt - radīt! Lai mums kopā izdodas rast risinājumus, kas rada pozitīvu attieksmi, emocijas un prieku par paveikto!

# data[].attributes.headline
Larisa Šļunceva, sociālās zinības un vēsture

# data[].attributes.subject
Larisa Šļunceva, sociālās zinības un vēsture

# data[].attributes.body
Klase aktīva, pilda ātri uzdevumus. Traucē sav un citiem pildīt uzdevumus Gustavs, Aleksis. Aleksim līdz oktobra beigām nebija pierakstu klades, visus darbus veica uz lapiņas. Skaļi uzvedās Gvido, Jānis, Renārs, Mārtiņš bieži kavē stundas sākumu. Visi dzird un dara Amēlija, Marta, Jana, Nellija, Sofija. Skolēni ir laipni, saprotoši.

# data[].attributes.body
Kopumā klase stundās strādā labi. Daudzi skolēni ir ieinteresēti mācību priekšmetā, cenšas, strādā, klausās skolotājas norādījumus. Malacīši. Ir daži skolēni, kuru dēļ stundā jākavē laiks, jo bieži jāaizrāda par disciplīnu.